[[1]](#footnote-2)



Nr. \_\_\_\_\_\_\_\_\_\_\_\_\_\_\_\_\_\_

Către

Unităţile şcolare din judeţul Maramureş care şcolarizează clasa a VIII-a

Doamnei/Domnului Director

*Ref.: Organizarea simulării Evaluării Naţionale şi pregătirea evaluării reale*

Procedura MEC-CNEE nr. 470/25.02.2020

Vă anunţăm că pe site-ul ISJ Maramureş a fost postată Procedura MEC-CNEE nr. 470/25.02.2020, privind organizarea şi desfăşurarea simulării Evaluării Naţionale pentru absolvenţii clasei a VIII-a şi a simulării probelor scrise ale examenului de bacalaureat naţional, în anul şcolar 2019-2020, *în continuare Procedura simulării*. Vă rugăm să o consultaţi, să o discutaţi în cadrul comisiei de simulare şi să o puneţi în aplicare. Simularea va fi coordonată la nivel judeţean de către comisia judeţeană de organizare şi desfăşurare a evaluării naţionale pentru absolvenţii clasei a VIII-a, în anul şcolar 2019-2020, numită prin Decizia inspectorului şcolar general nr. 323/12.02.2019, *postată pe site*.

Soluţia de rezervă. Posibile nereguli

Plan pentru situaţii speciale elaborat în cazul în care vor exista probleme tehnice sau speciale la nivelul centrelor de simulare a EN-08, în anul şcolar 2019-2020

*întocmit în baza art. 3 aliun. (1) lit. c) din Procedura MEC-CNEE nr. 470/25.02.2020, privind organizarea şi desfăşurarea simulării Evaluării Naţionale pentru absolvenţii clasei a VIII-a şi a simulării probelor scrise ale examenului de bacalaureat naţional, în anul şcolar 2019-2020*

Având în vedere problemele tehnice sau speciale care pot interveni la nivelul centrelor de simulare a EN-08 în transferul/preluarea arhivelor cu subiectelor,

se asigură, ca soluţie de rezervă, preluarea arhivei cu subiecte, de la cel mai apropiat centru, ca distanţă, prin doi membri ai comisiei din unitatea de învăţământ.

Între cele două comisii se va încheia un proces-verbal de predare a arhivei în plic sigilat şi angajamentul privind transportul acesteia în condiţii de siguranţă. Trebuie asigurată confidenţialitatea subiectelor din momentul primirii şi până în momentul încheierii probei.

Comisia de simulare din unitatea şcolară are obligaţia să informeze telefonic, în cel mai scurt timp, comisia judeţeană cu privire la eventualele nereguli care apar în procesul de transmitere a subiectelor pentru simulările naţionale.

Decizii simulare EN-08

Pe decizia model pe care v-am trimis-o, am adăugat mai multe informaţii (cu verde). Vă rugăm să reveniţi cu noul format, pe care-l postăm pe site, prin acelaşi email [popliviabm@yahoo.com](mailto:popliviabm@yahoo.com), până în data de 2 martie 2020 cu titlul subiectului „Decizie nouă. Numele unităţii de învăţământ”.

Vă reamintim conţinutul art. 10 alin. (5) din *Metodologia de organizare şi desfăşurare a Evaluării Naţionale pentru absolvenţii clasei a VIII-a, valabilă pentru anul şcolar 2019-2020*: „*Persoanele nominalizate în comisie vor fi cele care nu au rude sau afini până la gradul al IV-lea printre candidaţii care participă la respectiva sesiune a Evaluării Naţionale.*”.

La atribuţiile comisiei din şcoală, veţi mai adăuga şi prevederile art. 5 şi art. 6, precum şi ale art. 14 din *Procedura simulării*.

Centrele de simulare, de asemenea, sunt postate pe site, precum şi prezenta adresă.

Persoanele de contact

Datele persoanelor de contact se vor completa la link-ul:

<https://docs.google.com/spreadsheets/d/1ACrKTUPYKLSL2uGqx1aQ2pcn9dXsJeem5-n-hFhzng0/edit?usp=sharing>

până la data de 03.03.2020.

Tabelul se va completa fără diacritice şi ghilimele. Numele, prenumele şi iniţiala tatălui se vor completa cu litere mari de tipar.

La actul de identitate scrieți simplu seria și numărul, cu un spaţiu între litere şi cifre (exemplu MM 111111)

Numărul de telefon mobil îl veti trece de forma 745802111 (fără 0 în față). Atenţie mare!!! să fie corect numărul de telefon pe care veţi primi SMS cu parolele pentru transferul de subiecte.

Persoanele care vor descărca subiectele nu trebuie să aibă rude sau afini până la gradul IV inclusiv, printre elevii care participă la simularea probelor scrise ale Evaluării Naţionale.

Vom reveni cu noi informaţii, pe măsură ce le vom primi de la MEC, pe acest segment.

Ştampila folosită

la simularea Evaluării Naţionale va fi ştampila unităţii, conform art. 8 alin. (3) din *Procedura simulării*, inclusiv pentru aplicarea peste colţul închis şi liput al lucrării, fără a semna lucrarea, înainte de ieşirea primului elev din sala în care se susţine proba.

Aranjarea elevilor

se va face câte unul în bancă, în ordine alfabetică, pe centru de examen. Elevii din şcolile care au fost arondate, vor susţine simularea la şcoala unde s-a făcut arondarea.

Evaluarea lucrărilor scrise

se va realiza în concordanţă cu prevederile art. 9 alin. (1)-(2) din *Procedura simulării* şi cu art. 8 din *OMEC nr. 4916/26.08.2019, privind organizarea şi desfăşurarea evaluării naţionale pentru absolvenţii clasei a VIII-a în anul şcolar 2019-2020*. Rezultatele obţinute la simularea Evaluării Naţionale – 2020 nu se contestă. Acesată prevedere va fi adusă la cunoştinţa candidaţilor înainte simulării cu cel puţin 7 zile.

Elevii cu deficienţe/cerinţe educaţionale speciale

vor fi acceptaţi la simulare şi li se vor aplica prevederile art. 31 şi a art. 32 din *Metodologia de organizare şi desfăşurare a Evaluării Naţionale pentru absolvenţii clasei a VIII-a, valabilă pentru anul şcolar 2019-2020*, precum şi prevederile *Procedurii MEC-DGETÎPG, DGÎSSEP nr. 26361/14.02.2020, cu privire la asigurarea condiţiilor de egalizare a şanselor pentru elevii cu deficienţe de vedere/deficienţe de auz/tulburare de spectru autist/tulburări specifice de învăţare care susţin examenele naţionale: evaluarea naţională pentru absolvenţii clasei a VIII-a şi examenul naţional de bacalaureat – sesiunea 2020*.

Documentele aferente situaţiilor speciale din centrul dumneavoastră vor fi trimise însoţite de cererea părintelui/tutorelui la comisia judeţeană până la data de 12.03.2020.

Prezenţa şi Rezultatele în Aplicaţia SIIIR

Prezenţa şi rezultatele elevilor la simularea Evaluării Naţionale – 2020 se înregistrează în aplicaţia informatică SIIIR. Rezultatele obţinute la simulările naţionale nu vor fi afişate şi nu vor fi făcute publice.

Profesorii diriginţi, împreună cu profesorii de la clasă

vor comunica şi analiza rezultatele obţinute de elevi la simulare la nivelul fiecărei clase, prin discuţii individuale cu elevii, dezbateri la nivelul clasei, şedinţe cu părinţii. De asemenea, rezultatele vor fi analizate şi în cadrul consiliului profesoral al unităţii şcolare, în vederea adoptării măsurilor adecvate pentru îmbunătăţirea performanţelor şcolare. La solicitarea expresă (*recomandăm „în scris”*) a elevului sau a părintelui/tutorelui, notele obţinute la simulare pot fi trecute în catalog.

Lucrările scrise ale elevilor care au susţinut simularea se arhivează şi se păstrează, până la sfârşitul anului şcolar următor, în unitatea de învăţământ din care provin aceştia.

Raportul final

Fiecare unitate de învăţământ analizează rezultatele la simularea Evaluării Naţionale pentru elevii pe care îi şcolarizează şi elaborează un raport înregistrat, asumat prin semnătură şi ştampilă de preşedinte, scanat pe care îl trimite ISJ Maramureş (domnului vicepreşedinte Coroiu Mircea-Dumitru). Raportul va include un *Plan de acţiune care cuprinde măsurile de remediere*, acolo unde acest fapt se impune. Termenul pentru transmiterea raportului pe email [mdcoroiu@yahoo.com](mailto:mdcoroiu@yahoo.com) este 9 aprilie 2020, în vederea elaborării Raportului judeţean.

Unităţile de învăţământ care obţin rezultate necorespunzătoare la simulare sunt monitorizate şi îndrumate constant de către ISJ, prin inspectorii şcolari pentru disciplinele de examen, în vederea creşterii calităţii educaţiei.

Cu deosebit respect,

|  |  |  |
| --- | --- | --- |
| Comisia Judeţeană pentru Simularea Evaluării Naţionale, | | |
| *Preşedinte,*  Inspector şcolar general adjunct,  prof. Muntean Ioan |  | *Vicepreşedinte,*  Inspector şcolar,  prof. Coroiu Mircea-Dumitru |
|  |  | *Secretar,*  Inspector şcolar,  Pop Livia |
|  |  | *Responsabil cu activitatea de comunicaţii virtuale,* Informatician,  Dancu-Cherecheş Liliana-Gretta |

1. ROMÂNIA, Maramureş – Baia Mare, str. Petofi Sandor, nr. 14, 430165

   Tel. +40.262.212.114, fax. +40.262.211.992, [www.isjmm.ro](http://www.isjmm.ro), [isjmm@isjmm.ro](mailto:isjmm@isjmm.ro) [↑](#footnote-ref-2)